ग्रामीणों का आरोप है कि स्थानीय विकासखंड रामनगर के इटाएं बाजार व आस-पास के गांवों में बिजली की सप्लाई के लिए 65 केबीए का ट्रांसफार्मर वर्षों पूर्व लगा था। जिस पर भार ज्यादा हो जाने के कारण ट्रांसफार्मर आए दिन खराब रहता है। जिसकी शिकायत के बाद किसी तरीके से बाजारवासी चंदा एकत्र कर ट्रांसफार्मर की मरम्मत कराकर ठीक कराए। करीब 15 दिन पूर्व ट्रांसफार्मर फिर से फूंक गया। जिसकी शिकायत कई बार बाजारवासियों ने बिजली विभाग के कर्मचारियों सहित उच्चाधिकारियों से की लेकिन कोई भी आवश्यक कार्रवाई नहीं हुई। जिससे 15 दिनों से इटाए बाजारवासी सहित आसपास के लोग अंधेरे में जीवन व्यतीत करने को मजबूर हैं।